चंद्रकांत सोमपुरा

चंद्रकांत सोमपुरा एक भारतीय वास्तुकार हैं जो मंदिर वास्तुकला के क्षेत्र में अपने कार्यों के लिए प्रसिद्ध हैं। वे राम जन्मभूमि परिसर के प्रमुख वास्तुकार हैं।


 प्रारंभिक जीवन और पारिवारिक विरासत 
चंद्रकांत सोमपुरा, प्रसिद्ध वास्तुकार प्रभाशंकर ओघड़भाई सोमपुरा के पोते हैं, जिन्होंने 1949 में सोमनाथ मन्दिर के पुनर्निर्माण की योजना बनाई थी। उन्होंने वास्तुकला की शिक्षा अपने दादा से प्राप्त की।

उनका परिवार 15 पीढ़ियों से मंदिर वास्तुकला में कार्यरत है और भारत भर में विभिन्न प्रसिद्ध मंदिरों का निर्माण कर चुका है।

 प्रमुख कृतियाँ 
चंद्रकांत सोमपुरा ने भारत और विदेशों में 130 से अधिक मंदिरों का डिज़ाइन किया है, जिनमें प्रमुख रूप से शामिल हैं:
 राम मंदिर, अयोध्या
 अंबाजी मंदिर, पालनपुर
 अक्षरधाम मंदिर, गांधीनगर
 स्वामीनारायण मंदिर, मुंबई
 बिड़ला मंदिर, कोलकाता

 सम्मान 
 पद्म श्री, 2025 – वास्तुकला के क्षेत्र में विशिष्ट योगदान के लिए भारत सरकार द्वारा सम्मानित किया गया।

 पहचान 
1997 में लंदन स्थित अक्षर पुरुषोत्तम स्वामीनारायण मंदिर, जिसे सोमपुरा ने डिज़ाइन किया था, को अपनी वास्तुशिल्पीय उत्कृष्टता के लिए गिनीज़ बुक ऑफ वर्ल्ड रिकॉर्ड्स में स्थान मिला।

 स्रोत 

 बाहरी कड़ियाँ 
 चंद्रकांत सोमपुरा पर यूनेस्को लेख – World Heritage Review

श्रेणी:भारतीय वास्तुकार
श्रेणी:पद्म श्री सम्मान प्राप्तकर्ता
श्रेणी:अहमदाबाद के लोग
श्रेणी:जीवित लोग
श्रेणी:भारत के मंदिर वास्तुकार